《寓陜城恭值万寿圣节谨致颂祝》
明代·郑岳

衣冠望阙再山呼，紫气祥光满旧都。卜世更过周历数，统天何啻汉舆图。

遥持宪节违仙仗，忽忆穹班近御炉。万里天颜应咫尺，独惭金鉴进忠谟。

作者简介：福建莆田人，字汝华。弘治六年进士。授户部主事。累迁江西左布政使。宁王朱宸濠夺大量民田，民立寨自保，宸濠欲加兵，岳持不可。后为李梦阳所讦，夺官为民。世宗即位，起抚江西。旋召为大理卿，陈刑狱失平八事，迁兵部左侍郎。后乞休归。有《莆阳文献》、《山斋集》。